STEC โบรกฯชี้มีแรงซื้อเก็งกำไรต่อเนื่องตามกลุ่มรับเหมาแนะซื้อเป้า 32.50 บ.
STEC โบรกฯชี้มีแรงซื้อเก็งกำไรต่อเนื่องตามกลุ่มรับเหมาแนะซื้อเป้า 32.50 บ.
5 ต.ค. 2561

บล.ไอร่า ระบุในบวิเคราะห์วันนี้(5ต.ค.) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC คาดมีแรงเก็งกำไรต่อเนื่องตามกลุ่มรับเหมาก่อสร้างจากโครงการที่ทยอยเปิดประมูลในเดือนต.ค. – พ.ย. เช่น (1) ทางด่วนพระราม 3 – วงแหวนรอบนอก จำนวน 5 สัญญา มูลค่ารวม 31,000 ล้านบาท และ (2) รถไฟความเร็วสูงเชื่อม 3 สนามบิน มูลค่ารวมกว่า 200,000 ล้านบาท กำหนดยื่นซอง 12/11/61 เป็นต้น
คาด STEC เป็น 1 ใน 4 ผู้รับเหมาฯ รายใหญ่ ที่มีศักยภาพและโอกาสในการรับงานเพิ่ม โดยเฉพาะโครงการรถไฟความเร็วสูงฯ ที่คาดเข้าร่วมประมูลกับ BTS และ RATCH เช่นเดียวกับโครงการรถไฟฟ้าสายสีเหลืองและชมพู
อีกทั้งคาดปี’62 ความสามารถทำกำไรของ STEC กลับสู่ระดับปกติ คาด Gross Profit Margin เฉลี่ยไม่ต่ำกว่า 8.0% (ปี’53 – 59 เฉลี่ยอยู่ที่ 9.23%) หลังงานก่อสร้างอาคารรัฐสภาแห่งใหม่ใกล้แล้วเสร็จ (Margin = 0%) และสัดส่วนรายได้งานก่อสร้างโรงไฟฟ้า (คาด Margin ไม่ต่ำกว่า 10%) เพิ่มขึ้น พร้อม Backlog (สิ้น 2Q/61) สูงถึง 120,000 ล้านบาท เพียงพอต่อการรับรู้รายได้ไม่ต่ำกว่า 4 ปีข้างหน้า โดยคาดรายได้ปี’61 – 62 เติบโตเฉลี่ย 20% อยู่ที่ 23,972 ล้านบาท และ 28,766 ล้านบาท ตามลำดับ
ประเมินราคาเป้าหมายปี’62 ที่ 32.50 บาท อิง PE เดิม 35X  ภายใต้คาดการณ์กำไรสุทธิปี’62 เพิ่มขึ้นอยู่ที่ 1,419 ล้านบาท
 